  Туспуктэм: Руслан Нуриахметов Наталия Сильвестрова 0+ Ижкарын Россилэсь нуналзэ но Карлэсь нуналзэ дышем сямен куинь нунал пусъёзы. Шулдыръяськонъёс 10-тӥ инвожое кутскозы, со нуналэ Ижкарын Азбарлэн нуналэз ортчоз, 11-тӥ инвожое – Ёрослэн нуналэз, 12-тӥ инвожое – Карлэн нуналэз но Россилэн нуналэз. Со сярысь кар администрацилэн пресс-службаез ивортӥз. Азбарлэн нуналэз 10-тӥ инвожое азбаръёслэн «Из нас слагается Ижевск» вожвылъяськонзы ортчоз. Конкурсэ пыриськыны мылкыд карисьёс куриськонъёсты 7-тӥ инвожоозь келяны быгато. Куронъёсын чӧлсконпусъя тодматскыны луэ. Ёрослэн нуналэз 11-тӥ инвожое 11 часысен 18 часозь интерактивной программаос но концертъёс Егит кузпалъёслэн скверазы, Драгуновлэн сквераз, Космонавтъёслэн парказы, «Радуга» вузкарон центр дорын, Палэзьпу скверын, Металлургъёслэн скверазы но мукет интыосын радъяськозы. 20 часын Александр Невский нимо черк азьын Хоръёслэн бадӟым соборзы ортчоз. Карлэн нуналэз 12-тӥ инвожое Карлэсь нуналзэ пусъён валтӥсь ужрадъёс Шор площадьын, Иж тыметлэн ярдураз, Вормон скверын, Операя но балетъя кун театр азьын, Кивалтэтлэн юртэз вӧзын, Ротонда азьын площадкаын но мукет интыосын ортчозы. 8:00 – А. Ф. Дерябинлэн шайвылаз сяська понон. 9:00 – барабанщицаослэн ансамбльзы, «Граница» центрысь кадетъёс, Ижкарысь дано улӥсьёс, кар администрациысь огмуртъёс Иж тыметлэн ярдуртӥз Дерябинлэн синпелетэз доры вамыштозы. 10:00 – «Город трудовой доблести» стела азьын почётной караул ортчоз. Ужрад улсын сяська понозы, «Почётный гражданин города Ижевска» пусъёсты сётозы. 10:00-18:00 – Операя но балетъя кун театр азьын «Адам» радиолэн «Я горжусь!» студизы ужалоз, Ижкарез данъясь муртъёс куноос луозы. 10:00-17:00 – «Металлург» лулчеберет дворец котырын кастомизировать карем машинаосын «Арт-парковка» адӟытон ужалоз. Суредась Аполлинария Перейро «Москвич-412» машина вылын суреданъя мастер-класс ортчытоз. 11:00-14:00 – Кивалтэтлэн юртэз сьӧрысь Ротонда дорысь площадкаын но Наговицын нимо урамын нылпиослы карлэсь нуналзэ радъялозы. «Город читает» литература площадкаын анайлэсь изен азьын кылбуръёсты лыдӟемзэ тодэ вайыны луоз. «Молодой человек» театрысь актёръёс «Веселые клоуны в гостях у гномов» спектакль возьматозы. 11:00-19:00 – Киром нимо паркын Ижкар Гербер ортчоз. 12:00-15:00 – Шор карлудын «Мы вместе» концерт радъяськоз, куноосты нылпи коллективъёс шулдыртозы. «Звездочки Ижевска» ӵектослэн финалэз, ульча крезьгурчиослэн «Место для шага вперед» фестивальзы ортчоз. «Игры нашего двора» площадкаын бадӟымъёс но пиналъёс ӝӧквыл шудонъёсын, резинкаен, «12 палочек» но мукет шудонъёсын шудыны быгатозы. Туспуктэмъёсын «Будущее России - это МЫ» адӟытон усьтӥськоз. 12:00-17:00 – егитъёслэн мынэтъёссылэн «Голос улиц» фестивальзы ортчоз. 12:00-16:00 – Иж тымертлэн ярдураз «Олимпийская набережная» ӵектос ужалоз. Спортэз яратӥсьёс понна пӧртэм пӧртэм турниръёс но показательной возьматонъёс ортчозы. 13:00 – «Столица» вузкарон центр дорын Ижкар мотозаводын мотоциклъёсты поттонлы 90 ар тырмонлы сӥзем «Zа Россию» мотопробег кутскоз. 14:00 – Нылпи творчествоя дворец дорысь «Центр уличного баскетбола» площадкаын граффития «Молодежь. Герои Удмуртии» элькун ӵектосэн тодматон радъяськоз, Ижкарын вордскем Россиысь дано баскетболистлы Андрей Кириленколы сӥзем граффитиез усьтозы. 15:00-17:00 – Шор карлудын мылкыд карисьёс позыръяськыны, сальсаез, бачатаез но кубинской сонэз эктыны дышетскыны быгатозы. 19:00 – карлудысь валтӥсь сцена вылын концерт радъяськоз, куноослы П. И. Чайковский нимо искусствоосъя нылпи школалэн «Выше радуги» студиысьтыз пичи артистъёс, Брангурт песянайёс куноослы мылкыд сётозы. Озьы ик Россилэн нуналэныз но Карлэн нуналэныз Ижын улӥсьёсты но куноосты Россиысь калык артист Олег Газманов ӟечкылалоз. 19:00 - Иж тымет ярдурысь сцена вылын концерт «Танцующий город» эктонъя марафонысен кутскоз. 20:00-22:00 – отын ик электрон музыкая «IZH-18» фестиваль ортчоз. Интерактивной площадкаос Удмуртиысь зоопаркын, Космонавтъёслэн парказы, «Матрица» вузкарон центр дорын но мукет интыосын ужалозы. Тодэ вайытом, туэ шулдыръяськон пумын салют уз лэзьялэ. Туспуктэм: Ижкар администрацилэн пресс-службаез Тегъёс: Карлэннуналэз Россилэннуналэз праздникъёс Ижкар Удмуртия  